open-index/open-wikipedia-markdown huggingface dataset:
Eric Biddle

**Eric Biddle** esset un ex esperantist e occidentalist britannic, secretario del Britannic Occidental Association.

Il esset esperantist inter 1913 till 1927. Il abandonat esperanto pro occidental, poy retornat a esperanto e finalmen revenit a occidental.

## Ovres
* *Occidental in a week*. London, 1933. 14p.
* *Li via de progress individual*. Chester, 1932. 12p.
* *The problem of an international language and its solution in "Occidental"*, Chester, 1928. 8p.

### Articules in Cosmoglotta
* *Pro quo yo denov abandonat Esperanto*, in Cosmoglotta A 053 (oct 1928).
* *Lingue International modern por angleses*
* *English-Occidental Dictionary*

## Referenties


## Ligamine extern
* Li Via de Progress Individual
Molecul

Un **molecul** es un gruppe neutral electricamen de adminim du atomes tenet junt per covalent ligantes chimic. Molecules es distintet de iones per lor charge electric. Tamen, in fisica quantic, chimie organic, e biochimie, 
li termine *molecul* sovente es usat minu strictmen e es aplicat a iones poliatomic.

In li theorie kinetic de gases, li termine *molecul* es frequentimen usat por omni particules sin egarda de lor composition. 
Secun ti definition atomes de nobil gas es considerat molecules malgré li facte que ili es composit de un singul atom nonligant.

Un molecul posse consister de atomes de un singul element chimic, quam oxygen (O2), o de diferent elementes, 
quam aqua (H2O). Atomes e complexes que es juntet per ligantes incovalent quam ligantes de hydrogen 
o ligantes ionic generalmen ne es considerat singul molecules.

Molecules quam componentes de materie es comun in substanties organic (e talmen biochimie). Ili anc composi li major parte del oceanes e atmosfere. 
Un grand numere de familiar substanties solide, tamen, includente li majori parte del minerales in li cruste, mantelle, e li cordie del Terra self, contene multi ligantes chimic, ma *ne* es composir de molecules identificabil. 

Null molecul tipic posse esser definit por cristalles ionic (sales) e cristalles covalent (solides retic), 
benque ta es sovente composit de repetent cellules unitari que extende o in un plane (quam in graphene) 
o tridimensionalmen (quam in diamant o sodium chlorid). Li tema de repetit structura cellulari anc existe por li majori parte del fasas condensat con ligante metallic. In vitres (solides que existe in un statu vitrosi desordinat), atomes anc posse esser tenet junt per ligantes chimic con null molecul definibil, ma anc con null del regularita de unitas repetent que caracterisa cristalles.

## Vide anc
* Atom

## Referenties
Plasma (fisica)

In fisica e chimie, **plasma**  es un statu de materie similar a gas in quel un portion significant del particules es ionisat. 
Li basic premisse es que calentar un gas desassocia su ligantes moleculari, rendir it ad-in su atomes constituent. 
Additional calentation causa ionisation (un perde o ganie de electrones) del atomes,
transformar li gas ad-in un plasma de particules chargeat: iones positiv e electrones negativ.

Li presentie de un numere innegligibil de portatores de charge fa li plasma conductiv electricmen, 
talmen it responde fortimen a campes electromagnetic. 
Plasma, ergo, ha proprietas tre diferent a tis de solides, liquides, o gases, e it es considerat un distint statu de materie.
Quam gas, plasma ne have un forme o volume definit, si it ne es include in un recivuore; 
diferent de un gas, plasma conforma al influentie de un campe magnetic, e it posse formar structuras quam filamentes e radies. 
Alcun comun plasmas include stelles e signes de neon. In li universe, plasma es li max comun statu de materie por materie ordinari, 
li majori parte de quel es in li rarificat plasma intergalaxic (particularmen inter gruppes galaxic) e in stelles.

## Vide anc
* Fasa (materie)
* Statu de materie

## Referenties
Vitre

**Vitre** es un materiale solid amorf e (incristallin). Vitres es tipicmen fragil e opticmen transparent. 
Proque it es un substantie, vitre have un rol essential in scientie e industrie. Su proprietas chimic, fisic, e optic fa it convenant por multi usages.

Li tip maxim familiari de vitre, usat por secules in fenestres, 
es vitre sodocalcic, fat de circa 75% silicium (SiO2) plu Na<sub>2</sub>O, CaO, e pluri additives minori. 
Sovente, li termine *vitre* es usat in un sense limitat de referer a ti usu specific. 

In scientie, tamen, li termine *vitre* es usualmen definit in un sense plu largi, includer omni solides con un structura incristallin (amorf) e 
que exhibi un transition vitric quande it es calentat vers li statu liquid. 
In ti sense plu largi, vitres posse esser fat de multi diferent classes de materiales: alliages metallic, fusiones ionic, solutiones aquatic, liquides moleculari, e polymeres.  
Por multi usus, tal quam botteles, vitres polymeric (vitre acrilic, policarbonat, poliethylene terephthalat) e un plu levi alternative al traditional vitres silicic.

## Vide anc
* Statu de materie

## Referenties
Dimitar Kovachevski

**Dimitar Kovachevski** (macedonian: Димитар Ковачевски) es un politico de Nord-Macedonia. Il nascet ye li 14-im de julí 1974 in Kumanovo e esset inter li 16-im de januar 2022 e li 28-im de januar 2024 prim-ministre de Nord-Macedonia. Dimitar Kovachevski es membre e inter li 12-im de decembre 2021 til li 30-im de junio 2024  presidente del Socialdemocratic Union de Macedonia quam successor de Zoran Zaev.

## Personal e professional vive
Dimitar Kovachevski studiat economie in Skopje. In li annu 1998 il comensat laborar in li firma Macedonian Telecom. Inter 2005 e 2017 Dimitar Kovachevski havet diferent functiones in li gerentie del Macedonian Telecom. Inter 2017 e 2018 il esset li executiv director del firma A1 Macedonia, quel es ligat con Austrian Telecom.

Dimitar Kovachevski esset desde li annu 2012 anc professor por economie in du privat universitás in Nord-Macedonia.

## Political cariera
* 1994 Dimitar Kovachevski devenit membre del Socialdemocratic Union de Macedonia.
* 2020-2022 Vice-ministre por financies in li guvernament de Zoran Zaev.
* 2021 Dimitar Kovachevski devenit li 12-im de decembre 2021 presidente del Socialdemocratic Union de Macedonia quam sucessor de Zoran Zaev.
* 2021-2024 Dimitar Kovachevski esset inter li 12-im de decembre 2021 til li 30-im de junio 2024  presidente del Socialdemocratic Union de Macedonia 
* 2022 Dimitar Kovachevski devenit li 16-im de januar 2022 prim-ministre de Nord-Macedonia quam successor de Zoran Zaev.
* 2022-2024 Dimitar Kovachevski esset inter li 16-im de januar 2022 til 28-im de januar 2024 prim-ministre de Nord-Macedonia.
* 2024 Dimitar Kovachevski resignat ye li 25-im de januar 2024 quam prim-ministre de Nord-Macedonia.
Lingue auxiliari international

Un **lingue auxiliari international** es un lingue que have li scope de esser usat por li comunication inter persones de diferent nationes, qui ne have un lingue matrin commun. Un lingue auxiliari es primarimen un lingue foren e frequentmen un lingue constructet. Li concepte es relatet, ma separat del idea de *lingua franca* (o lingue dominant) que li persones deve usar por communicar inter se.

## Classification

### Lingues auxiliari zonal
Quelc lingues auxiliari have li scope de esser usat de alcun gruppe de popul, plutost quam omnes in li munde. Por exemple, li intentet usatores del Interslavic es tis qui parla Lingues slavic.
Quelcvez, li intentet parlatores de un lingue auxiliari zonal ne parla lingues de li sam lingue familie. Por exemple, Manmin'o es por tis qui sta ost Asia, u popul parla lingues austronesian, lingues sinitic, junt con altri gruppe de lingues.
Velocitá

**Velocitá** es li directional rapiditá de un movent cose quam un indication de su rate de change in position quam observat in un specific sistema de referentie e quam mesurat per un specific standarde de tempor (p.ex., 100 km/h al nord). 
Velocitá es un fundamental conception in kinematica, li branche de mecanica classic que descri li motion de corpores.

Velocitá es un fisic vectoral quantitá; ambi grandesse e direction es necessi por definir it. Li scalari absolut valore (grandesse) del velocitá es nominate rapiditá, esser un coherent derivate unite de quel quantitá es mesurat in li SI (metric sistema) quam metres per seconde (m/s o m⋅s−1). Por exemple, "5 metres per seconde" es un scalare, ma "5 metres per seconde ost" es un vector. Si hay un change in rapiditá, direction, o ambe, li cose suffre un *[[acceleration]]*.

## Constant velocitá contra acceleration
Por haver un *constant velocitá*, un cose deve haver un constant rapiditá in un constant direction. Constant direction obliga li objecte a motion in un rect via; talmen, un constant velocitá implica motion in un rect linea con un constant rapiditá.

Por exemple, un carre movente a un constant 20 kilometres per hore in un circulari via has un constant rapiditá, ma it ne have un constant velocitá, pro que su direction changea. Dunc, li carre es considerat esser suffrer an acceleration.

## Differentie de rapiditá e velocitá

Rapiditá, li scalari grandesse del velocitá, significa solmen tante rapid un objecte es movent.

## Vide anc
* Quar-velocitá (relativistic version de velocitá in Minkowski spacie-tempor)
* Gruppal velocitá
* Fasal velocitá
* Terminal velocitá
* Energie

## Referenties
Corso di Occidental per gli Italiani

Li **Corso di Occidental per gli Italiani** esset un grammatica de interlingue por li parlatores de italian, scrit de Giuseppe Bevilacqua e publicat de Italia Filatelica in 1939.

Li librette esset li unesim printat grammatica de Occidental in lingue italian.

It contenet un fotogramma de sr de Wahl, un curt antologie de excerptes de conosset italian scritores classic e contemporan e quelc reproductiones de textus ex li «Micri Crestomatíe».
Liquide

**Liquide** es un del tri classic status de materie. 
Quam un gas, un liquide posse fluer e simular li forme de un contenor. 
Alcun liquides resiste compression, durante altrus posse esser compresset. 
Diferent de un gas, un liquide ne expande de plenar li tot spacie de un contenor, e it mantene un presc constant densitá. 
Un proprietá distintiv del liquid statu es tension superficial, que ducte al fenomen de humidation. Aqua es li maxim comun liquide sur Terra.

Li densitá de un liquide usualmen es similari a ta de un solide e mult plu alt quam in un gas. 
Talmen, liquide e solide ambi es materie condensat. 
In contraste, quam liquides e gases have in comun li capabilitá de fluer, ili ambi es nominat fluides.

## Vide anc
* Fasa (materie)
* Statu de materie

## Referenties
Gas

**Gas** es un del tri status classic de materie.
Proxim zero absolut, un substantie existe quam un solide. 
Quam calore es addit a ti substantie, it fonde ad-in un liquide a su punctu de fusion (vide fasa e change de fasa), 
bolli ad-in un gas a su punctu de bollition, e si it es calentat altimen sat, it va intrar un statu de plasma
in qual li electrones have tant energie que ili separa ex lor atomes. 
Un pur gas posse esser composit de atomes individual (por exemple, un gas nobil o gas atomic quam neon), molecules elemental 
que es composit ex un tip de atom (quam oxygen), o composit molecules de un varietá de atomes (p.ex., anhidrid carbonic). 
Un mixtura de gas vell contene un varietá de pur gases similari al aere. 
Que distinte un gas de liquides e solides es li separation grand del individual particules in li gas.
Ti separation usualmen fa un gas sin color que es invisibil al observator human. 
Li interaction de particules gasosi in li presentie de campes electric e gravitational es considerat ínconsiderabil quam indicat per li constant vectores de velocitá in li image.

Li statu gasosi de materie es trovat inter li status liquid e plasmic,
li secund de quel provide li limit max alt de temperatura por gases. Limitar li fine max bass del scale de temperatura es li degenerat gases quantic. 
Atomic gases de alt densita, frigidat a temperaturas tre bass es classificat per lor conduida statistic quam o un gas de Bose o un gas de Fermi. 

## Vide anc
* Fasa (materie)
* Statu de materie

## Referenties
Giuseppe Bevilacqua

**Giuseppe Bevilacqua** esset un doctor de biosofie e occidentaliste italian..

Il adheret in 1938 a Interlingue e esset membre del Academia del Occidental-Union

## Ovres
* *Vocabularium Italian-Occidental*.
* Corso di Occidental per gli Italiani‎
* *Li lettre de Deo*, in Cosmoglotta A 145 (apr 1949)
* *Semes de Sapientie* in Cosmoglotta B 082 (jul 1946)
* *Cursu de Occidental por Corespondentie*

## Referenties


## Bibliografie
* "Giuseppe Bevilacqua, la okcidentalisto". In: Literatura Foiro, annu 30, august 1999, nº 180
Iso Baumer

**Iso Baumer** esset un studente e occidentaliste ex Saint-Gallen, Svissia.

Il scrit du articules por Cosmoglotta.

## Ovres
* *Exemple de textu monstant li possibilitás de Occidental in li abstract e religiosi domenes*, in Cosmoglotta B 077 (dec 1945)
* *Ancian francesi e Occidental*, in Cosmoglotta B 071 (jun 1945)

## Referenties
German Occidental-Federation

Li **German Occidental-Federation** (*Deutscher Occidental-Bund*) esset un organisation pro Interlingue fundat li  8m e 9m octobre 1932 in Leipzig.

## Historie
Dr. Peipers (Köln) fat eforties por fundar un german organisation del occidentalistes in 1930. Pro divers causes ti eforties esset prematurat, e in li sequent annus li politic e economic crise esset un gravissim obstacul del moventie occidentalist in Germania.

W. Mildebrath (Berlin-Bernau), reorganisat li german section del Occidental-Union. Li inaugural convente esset in li 8m e 9m octobre 1932.

* Secretariatu; Dr. Peipers, Köln, am Römerturm 13.
* Administration: W. Mildebrath, Berlin-Bernau, Siedlung.
* Lettre-curses: W. Karch, Leipzig, Klarastr. 20.

## Referenties
Felix, Almería

**Felix** es un municipie situat in li provincia de Almería, in li comunité autonom de Andalusia, Hispania. It have un population de  inhabitantes.
Conqueste roman de Hispania

On conosse quam **conqueste roman de Hispania** al periode historic inter li desinbarcation roman in Ampurias (218 a.C.) e li conclusion del conqueste roman del peninsul Iberic pos li guerres cantabrian de Cesar August (19 a.C.), e anc li fates historic de tal periode.
Huesca

**Huesca** es li cité capital del provincia de Huesca, in li comunité autonom de Aragon, Hispania. It have un population de  inhabitantes.
Real Acadèmia de Cultura Valenciana

Li **Real Acadèmia de Cultura Valenciana** (in interlingue *Reyal Academie de Cultura Valencian*; RACV) es un institution publica valencian creat su li patrocinie del Diputation de Valencia, sub li iniciativa de su presidente Josep Martínez Aloy. It have su orígine in li annu 1915, quande esset creat li *Centre de Cultura Valenciana*, por studiar li lingue e cultur valencian. Li RACV es un academie associat al Institute de Hispania e es li unic capacitat por temas relatet con li lingue valencian, quam reconosse li RAE in un scrit del annus 80.

It es li institution que elabora li normes del lingue valencian e li unic con autoritá historic por definir li forma correcte del valencian modern. In julí 2003 it reformat li *Normes del Puig* (quel li sam entitá proposit in 1981 e reformat in li annus 90), adjuntet quel it havet eliminat in li reforma anterior, li accentus grafic.

It have reconossentie official e recive subventiones del institutiones public, quam li Dom Municipal de Valencia, li Diputation de Valencia e li Consilieríe de Cultur del Generalitá Valencian. It have acordes de colaboration con altri entitás, quam li Université Cardenal Herrera-Ceu San Pablo de Valencia, li Université Politecnic de Valencia e li Scol International de Protocol de Valencia.

## Referenties
Normes d'El Puig

Li **Normes d'El Puig**, anc conosset quam li **Normes de la Real Acadèmia** o li **Normes de la RACV** es li normes ortografic por li valencian creat del Real Acadèmia de Cultura Valenciana in 1979. It es nominat talmen nam ili esset presentat in li municipie valencian de El Puig in 1981.

## Ligament extern
* Normes d'El Puig
* Ortografie del lingue valencian
Grammatica del valencian

Li **[[valencian]]** es un lingue flexive fusionante con ordine basic SVO e preferentie pro li position de nucleo sintactic initial.

Su grammatica es mult simil a lingues vicin quam li catalan, li baleari o li hispan.

## Articul

## Genere in substantives e adjectives
In generale, li femenine es creat adjuntent un -a al form masculin: *parent, parenta; místic, mística*.

Si li form masculin fin in vocal tonic, on adjunte -na por crear li feminin: padrí, padrina;germà, germana; veï, veïna; cosí, cosina; lleó, lleona; cristià, cristiana...

Si li vocales final es *e*/*o* aton, on changea les por *a*: minso, minsa; ample, ampla...

It hay anc nómines que quande changea de génere, changea lor signification: el fi(finalitá, scope);  la fi  (finition);  el còlera  (maladie);  la còlera  (ira); o lor grandor: un *barco* es plu grand quam un *barca*, un *finestro* es plu petit quam un *finestra*.

## Determinantes demonstrative

## Possessives

## Pronomines

## Ligament extern
* Grammatica didactic del valencian
Garance Marillier

**Garance Marillier** es un actoressa de cinemá e television e musico de Francia. Ella  nascet li 11-im de febuar 1998 in Paris e es activ quam actoressa desde li annu 2011.

Garance Marillier studiat acter in Paris e ella haver un education musical. Ella ludet li cardinal rol de *Justine* in li horror-film Raw con Ella Rumpf in li annu 2016.
Ella Rumpf

**Ella Rumpf** es un actoressa de cinemá e television e de Svissia. Ella  nascet li 4-im de februar 1995 in Paris e es activ quam actoressa desde li annu 2011. Li patre de Ella Rumpf es sviss e li matre frances.

Ella Rumpf tudiat acter in London inter 2013 e 2015. Ella ludet li rol de *Alexia* in li horror-film Raw con Garance Marillier in li annu 2016. In li annu 2017 Ella Rumpf li cardinal rol de *Tiger* in li film Tiger Girl. In li annu 2020 Ella Rumpf ludet in li serie de Netflix Freud li rol de *Fleur Salomé*.
Provincia de Girona

Li **provincia de Girona** es un provincia del communité autonom de Catalonia, in Hispania. It have un population de  inhabitantes.
Albanyà

**Albanyà** es un municipie situat in li provincia de Girona, in li comunité autonom de Catalonia, Hispania. It have un population de  inhabitantes.
Pelister

Li **Pelister** (macedonian: Пелистер) es li max alt monte del montania de Baba in Nord-Macedonia. It es situat 15 kilometres west del cité Bitola in li sud-west de Nord-Macedonia. Li Pelister have un altore de 2601 metres it apartene al Parc National de Pelister, quel have un territoria de 12.500 hectare.

Secun li monte es nóminat li football club Pelister Bitola e un aqua mineral.
Magnete

Un **magnete** (ex li grec &mu;&alpha;&gamma;&nu;&eta;&tau;&iota;&sigmaf;&nbsp;&lambda;&iota;&theta;&omicron;&sigmaf;, *magnetis lithos*, "Magnesian petre") es un materiale o cose que producte un campe magnetic.  
Ti campe magnetic es invisibil ma es responsabil por li max notabil proprieta de un magnete: un fortie que atrae altri materiales ferromagnetic, 
quam ferre, e atrae o repulse altri magnetes.

Un **magnete permanent** es un cose fat ex un materiale que es magnetisat e crea su propri persistent campe magnetic.  
Un comun exemple es un magnete por li refrigerator usat de tener notes sur un porte de un refrigerator.   
Materiales que posse esser magnetisat, que es anc tis que es fortmen atraet per un magnete, 
es nominat ferromagnetic (o ferrimagnetic).  Tis include ferre, nickel, cobalt, alcun alliages del metalles terric rar (por exemplo, neodymium e samarium), e alcun naturalmen ocurrent minerales quam magnetite. 
Benque materiales ferromagnetic (e ferrimagnetic) es li solmen tis atraet a un magnete fortmente sat que it es comunmen considerat magnetic; 
omni altri substanties responde debilmen a un campe magnetic, per un de pluri altri tipes de magnetisme.

Materiales ferromagnetic posse esser dividet ad-in magneticamen "moll" materiales qual intempri ferre, 
que posse esser magnetisat ma ne remane magnetisat, e magneticamente "dur" materiales, que retene lor magnetisation.
Magnetes permanent es fat ex "dur" ferromagnetic materiales quam alnico e ferrite que es submettet a 
special processante in un fort campe magnetic durante lor manufactura, por alinear lor intern microcristallin structura, 
far les desfacil de demagnetisar. Por deagnetisar un magnete saturat, un certe campe magnetic deve esser aplicat, 
e ti limit depende sur li coercivitá del respectiv materiale. "Dur" materiales have alt coercivitá, ma "moll" materiales have bass coercivitá.
Un electromagnete es fat ex un spul de metall-fil que acte quam un magnete quande un currente electric passa tra it, ma cessa esser un magnete quande li currente cessa. Frequentmen, un electromagnete circumda un cordie de materiale ferromagnetic quam stal, que augmenta li campe magnetic producte per li spul.

Li global fortie de un magnete es mesurat per su momente magnetic o, alternmen, li tot flux magnetic it producte.  
Li local fortie del magnetisme in un materiale es mesurat per su magnetisation.

## Vide anc
* Campe magnetic
* Electromagnete
* Electromagnetisme
* Magnetisme

## Referenties
Campe magnetic

Un **campe magnetic** es un campe de fortie productet per movente charges electric, per campes electric que varia in témpor, e per li 'intrinsic' campe magnetic de particules elementari associat con li spin del particule. Hay du separat ma proximen conexet campes a quel li nómine 'campe magnetic' posse referer: un magnetic **B** campe e un magnetic **H** campe (vide tabelle). Li campe magnetic che un punctu es specificat per ambi un *direction* e un *grandesse* (o intensita); ergo, it es un campe vectoral. Technicmen, un campe magnetic es un pseudovector; pseudovectores, que anc include torsion e velocita rotational, es simil a vectores, ma ili remane sin alteration quande li coordinates es invertet. 

Li relation inter li campes magnetic e electric, e li currentes e charges que fat les, es descrit per li equationes de Maxwell. 
In relativitá special, campes electric e magnetic es du interconexet aspectes de un singul cose, nominat li tensor del campe electromagnetic; 
li aspecte del campe electromagnetic que es videt quam un campe magnetic es dependent sur li referentie inertial del observator. 
In mecanica quantic, li campe electromagnetic es quantisat e li interactiones electromagnetic resulta del exchange de photones.

Campes magnetic ha havet multi usus in societas ancian e modern. Li Terra producte su propri campe magnetic, que es important in navigation por que li pol del nord de un bussola orienta vers li pol del sud de campe magnetic del Terra, locat proxim li pol del nord geografic del Terra.  
Rotant campes magnetic es usat in ambi motores electric e generatores.
Forties magnetic da information pri li portatores de charge in un materiale per li efecte de Hall. Li interaction de campes magnetic in aparates electric quam transformatores es studiat in li discipline de circuites magnetic.

## Vide anc
*Campe electric
*Electromagnetisme
*Magnete
*Magnetisme

## Referenties
Semiconductor

Un **semiconductor** es un materiale que have un conductivitá electric inter que de un conductor, quam cupre, e un isolator, quam vitre. 
Semiconductores es li fundation de electronica moderne. Materiales semiconductent existe in du tipes - materiales elemental e materiales composit.  Li saventie modern del proprietas de semiconductores usa mecanica quantic por explicar li movement del electrones e fores in un retage cristallin. Li unic arangeament del retage cristallin fa silicium e germanium li max comunmen usat elementes in li preparation de materiales semiconductent. Un crescent scientie de materiales e operationes fabricational de semiconductores ha fat possibil continuant ameliorationes in li complexitá e rapiditá de microprocessores e componentes memoric. 

Li conductivitá electric de un semiconductor cresce con alt temperatura, que es un conduida contrari de un metalle.
Componentes semiconductoral posse monstrar un extension de proprietas util, quam passar currente electric plu facilmen in un direction quam lu altri, monstrar variabil resistentie, 
e sensitivitá a lumine o calore. Por que li proprietás electric de un materiale semiconductent posse esser modificar per controlat addition de ínpuritás, o per li aplication de un campe electric o lumine, componentes fat de semiconductores posse esser usat por amplification, comutation, e conversion energic.

Conduction de currente in un semiconductor ocurre per li movement de liber electrones e "fores", colectivmen savet quam portatores chargeal. Addir impuritas atomic a un materiale semiconductent, savet quam  "dopante", grandmen acresce li numere de portatores de charge intern it. Quande un dopat semiconductor contene chefmen fores liber, it es nominat "p-tip", e quande it contene chefmen electrones liber, it es savet quam "n-tip".  Li materiales semiconductent usat per componentes electronic es dopat secun conditiones precis por controlar li concentration e regiones de p- e n-tip de dopantes. Un singul cristalle de un semiconductor posse have multi p- e n-tip regiones; li p–n juntiones inter ti regiones es responsibil 
por li util conduida electronic .

## Vide anc
* Liste de materiales semiconductent
* Componentes electronic

## Referenties
Unídioma

Es un lingue auxiliari inter li linguas hispan, occitan & portugalés con un poc creol. 

" *l'idioma eficace para comerço i coôperación înternacional* " 

Li websitu es: https://web.archive.org/web/20220322030244/https://www.chrisjleonard.com/Unidioma.php
Unesim francoisme

Li **unesim francoisme** (*primer franquismo* in hispan) esset li unesim parte del historie del govern del general Francisco Franco inter li fin del guerre intern hispan e li fin del politic autarchic con li application del Plan de Stabilisation de 1959, que esset li comense del *franquismo desarrollista* o "duesim francoisme", que perdurat til li mort del Generalissim.

It es dividet in tri etapas:
# Inter 1939 e 1945: corresponde con li Duesim Guerre Mundial. In ti-ci periode li francoisme havet un processu de fascistation quel esset haltat pos li victorie del alliates in li guerre.
# Inter 1945 e 1950: periode de isolationisme extern ma caus li changes introductet e li comense del gerre frigid, Hispania esser reintegrat in li bloc anticomuniste.
# Inter 1951 e 1959: un témpor inter li autarchia del decennie de 1940 e li "developpationiste" del decennie de 1960. It es li splendor del national-catolicisme.
Duesim francoisme

Li **duesim francoisme** (in hispan *segundo franquismo*), anc nominat *franquismo desarrollista*, esset li duesim parte del governament de Francisco Franco, inter 1959 e 1975, durante quel evenit un crescentie economic spectaculari (appellat li "miracul economic hispan"), que generat un "grand transformation" social, ma que ne esset accompaniat de changes politic.

It es dividet in du partes:
# Inter 1959 e 1969, u evenit li falit atentas de "apertion" del regimen e que finit con li triumfe del "ínmobilistes", ductet de Carrero Blanco.
# Inter 1969 e 1975, anc nominat "tardofranquismo", que evenit durante li annus final del govern de Franco, marcat del assassinat de Carrero Blanco in decembre 1973 e li maladie final de Franco, qui morit li 20 de novembre 1975.
Tardfrancoisme

Li **tardfrancoisme** (*tardofranquismo* in hispan) es li ultim parte del govern de Franco qui fini con li mort de Francisco Franco li 20 de novembre 9175. It comensa in octobre 1969 quande li governa "monocolor" presidet de Carrero Blanco, li principal consiliator de Franco. Ti-ci etá es identificat con li crisis final del francoisme, cuje comensa qualc historicos situa it in li "judicie de Burgos" de decembre 1970.

Li historie politic de ti-ci etapa esset marcat del decadentie fisic e personal del general Franco, li desunion del classe politic del regimen, li paralise provocat de íncertitá pri li futur e li crescentie del influentie social del opposition antifrancoiste.
Statue cavalcatori al generale Franco in Valencia

Li **statue cavalcatori al general Franco in Valencia** esset un monument fat in 1964 del sculptator José Capuz in honor a Francisco Franco. It esset situat in li Plazza del dom municipal de Valencia til que it esset retirat in 1983, quande esset portat al Conventu de Sant Domingo, u it restat til 2010. Hodie it es in li Centrale Jaime I de Bétera.
Salute fasciste

Li **salute fasciste** o **salute nazi** es li geste quel esset usat quam salute in li Nazi Germania.

It esset usat anc in li Italia fasciste e in altri locs, quam in Hispania durante li francoisme.
Aspectes religiosi del nationalsocialisme

Historicos, scientistes political a filosofos ha studiat li Nationalsocialisme con un focs specific in su aspectes religiosi e pseudo-religiosi. It ha esset debatet ca li nationalsocialisme constitute un religion politic, e it hay resercha pri li aspectes millennari, messianic e occult o esoteric del nationalsocialisme.
Miguel Serrano

**Miguel Joaquín Diego del Carmen Serrano Fernández**, conosset quam **Miguel Serrano** (10 de septembre 1917 - 28 februar 2009), esset un diplomatico, scritor, occultiste e activiste fasciste chilean. Un simpatisante del nationalsocialisme in li fini del decennie de 1930 e comense del decennie de 1940, poy il devenit un figur important in li movemente neo-nazi quam un exponente del hitlerisme esoteric.

In 2008, il recivet li *Premio a la Trayectoria* del Universitá Major de Santiago. Pos Savitri Devi, it es considerat li max important exponente del hitlerisme esoteric in li movement neo-nazi. Il ganat in ti-ci movement li respecte pro su devotion al causa.
Abella de la Conca

**Abella de la Conca** es un municipie situat in li provincia de Lleida, in li comunité autonom de Catalonia, Hispania. It have un population de  inhabitantes.
Acadèmi de sa Llengo Baléà

Li **Acadèmi de sa Llengo Baléà** es un entitá cultural responsabil de far e editar li grammatica normativ e li dictionarium del baleari. 

## Ligament extern
* Websitu oficial
L'Alcúdia de Carlet

**L&#39;Alcúdia de Carlet** es un municipie situat in li provincia de Valencia, in li Comunité Valencian, Hispania. It have un population de  inhabitantes.
Kotava

Li **kotava** es un planlingue quel es focat specialmen in li principie de neutralitá cultural. Li nómine del lingue significa "li lingue de un e totes", e li comunitá kotava ha adoptat li slogan "un projecte humaniste e universal, utopian e realistic". Li lingue es principalmen conosset in landes de lingue francesi e li majorité del materiales por apprender es in ta lingue.

## Historie
Li kotava esset inventet de Staren Fetcey, un canadian que comensat li projecte in 1975, sur li base del studie de altri projectes de planlingues. Li lingue esset publicat in 1978, e du revisiones principal esset fat in 1988 e 1993. Desde alora, li lingue ha esset stabilisat, con un vocabularium de plu de 17 000 paroles, un comité de set membres esset etablit con li responsabilitá de guidar li futur evolution del lingue.

## Grammatica
### Introduction
* Morfologie: Li kotava have regles morfologic strict. Omni partes del discurse es marcat e talmen it ne hay ambiguitá. Li nómines e li pronómines es ínvariabil, e it ne hay un sistem de declinationes. It ne hay afixes de génere o pluralitá, quel es indicat con particules o con altri paroles si it es necessari. Un caracteristica ínusual del kotava es li principie de "eufonie", quel unifica harmonisa li finitiones del adjectives e altri modificatoes con lor nómines.

## Academie
Li *Kotava Avaneda* (Committé Linguistic Kotava) es li academie incargat del lingue desde 2005. It reuni se adminim un vez chascun annu.

## Litteratura
Li litteratura have un loc important in li communitá de parlatores de kotava. Hay mult traductiones de novelles (Leo Tolstoy, Émile Zola, Guy de Maupassant, Octave Mirbeau, Albert Camus, Molière, Mikhail Sholokhov, Antoine de Saint-Exupéry, Victor Hugo, etc.), racontas (La Fontaine, Charles Perrault, Brothers Grimm, Hans Christian Andersen), legendes del mundes e altri textus litterari.

Quelc personnes qui ha traduit al kotava es Staren Fetcey, Elisabeth Rovall e Damien Etcheverry.

## Referenties


## Bibliografie
*Fetcey, Staren (1979). Kotava, langue internationale neutre. Québec, Canada : Ed. Univers des langues T.B. INC. 148 p.
*Kotava Avaneda (Kotava linguistic committee). Official grammar of Kotava {PDF}; Official grammar of Kotava (French) {PDF}. Kotava Organisation (March 2007, version III.8, 49 p. ; March 2013, v.III–14, 59 p.)
*Christo Moskovsky & Alan Reed Libert (2011).  Aspects of the Grammar and Lexica of Artificial Languages. Peter Lang GmbH. 

## Ligamentes extern
* Websitu oficial
* Grammatica del kotava
* Collection de textus in kotava
* Dictionariums de kotava
* Resolutiones del Kotava Avaneda
* Forum in e pri Kotava
Metalle

Un **metalle** (ex grec μέταλλον *métallon*) es un materiale que, quande frescmen preparat, polit, o fractet, monstra un lustrosi aspecte, e conducte electricita e calore relativmen bon. Metalles es tipicmen malleabil (ili posse esser martellat ad-in tenui lámines) o ductil (posse esser tirat ad-in files). Un metalle mey esser un element chimic quam ferre; un alliage quam stal; or un composite moleculari quam polimeric sulfur nitrid.

In fisica, un metalle generalmen es egardat esser un substantie capabil de conducter electricitá a un temperatura de absolut zero. 
Multi elementes e composites que ne normalmen es classificat quam metalles deveni metallic a alt pression. Por example, inmetallic iod gradualmen deveni un metalle a un pression inter 40 e 170 mill vezes atmosferic pression. Egalmen, alcun metallic materiales posse devenir inmetallic. Sodium, por exemple, deveni inmetallic a un pression de presc du million vezes atmosferic pression.

In chimie, du elementes que qualifica (in fisica) quam metalles—arsen e antimonie—es comunmen recognisat vice quam metalloides pro lor chimie (chefmen inmetallic por arsen e inter metallic e inmetallic por antimonie). Circa 95 del 118 elementes in li tabelle periodic es metalles. Li numere es inexact pro que li limites inter metalles, inmetalles, e metalloides varia pocmen pro un lack de universalmen acceptat definitiones ti categories.

In astrofisica li termine "metalle" es usat plu largi de referer a omni elementes chimic in un stelle plu pesant quam helium. In ti signification, li prim quar "metalles" acumular in stellic cordies per nucleosinthese es carbon, nitrogen, oxygen, e neon, li tot de qual ne es metalles in chimie. 

Metalles, quam elementes chimic, include 25% del cruste de Terra e es usat in multi aspectes de modern aferes homan. Li fortie e resilientie de alcun metalles 
ha ductet a lor usu frequent in, por exemple, li construction de alt edificies e pontes, plus tre multi vehicules, multi domestic aparates, utensiles, tubes, e ferrovias.
Preciosi metalles esset historicmen usat por monete, ma in li modern era, monetal metalles ha extendet a almen 23 del elementes chimic.

## Vide anc
* Liste de metalles
* Alliage
* Electric conductor
* Semiconductor

## Referenties
Chimic element

In chimie, un **element** es un pur substantie consistent solmen de atomes que omni have li sam numeres de protones in lor nucleos. 
Diferent de chimic composites, chimic elementes ne posse esser dividet ad-in plu simplic substanties per alcun chimic reaction. 
Li númere de protons in li nucleo es li definint proprieta de un element, e it es nominat su atomic númere (representat per li simbol *Z*) &ndash; 
omni atomes con li sam atomic númere es atomes del sam element. 
Omni del baryonic materie del universe es composit de chimic elementes. Quande diferent elementes suffre chimic reactiones, atomes es rearangeat ad-in nov composites tenet junt per chimic bandes. Solmen un minoritá de elementes, quam argente e aure, es trovat incombinat quam relativmen pur elemental minerales.
Presc omni altri naturalmen ocurrent elementes es trovat in li Terra quam composites o mixturas. Aere es chefmen un mixtura del elementes nitrogen, oxygen, e argon, benque it anc contene composites includent carbon dioxid e aqua.

Li historie del decovrition e usu del elementes comensat in primitiv human societés que trovat elemental minerales quam carbon, sulfur, cupre e aure (benque li conception de un chimic element ne esset comprendet). Provationes de classificar materiales quam tis resultat in li conceptiones de classic elementes, alchemie, e varie simil teories tra human historie. Lu max del modern comprension del elementes developat del labor de Dmitri Mendeleev, un russian chimisto qui publicat li prim reconossibil tabelle periodic in 1869. Ti tabelle organisa li elementes per acrescent atomic númere ad-in ranges ("periodes") in quel li columnes ("gruppes") have repetint ("periodic") physical e chimic proprietás. Li tabelle periodic resuma varie proprietas del elementes, admisser chimistes de deriver relationes inter les e de predi li proprietas de nov composites.

Ye novembre 2016, li Union International de Chimie Pur e Aplicat hat reconosset un tot de 118 elementes. Li prim 94 ocurre naturalmen sur Terra, e li remanent 24 es sintetic elementes productet in nucleari reactiones.

## Vide anc
* Tabelle periodic
* Atom
* Molecul

## Referenties
Sissy Spacek

**Sissy Spacek**, nascet quam *Mary Elizabeth Spacek*, es un actoressa e cantatoressa de cinemá e television de USA. Ella  nascet li 25-im de decembre 1949 in Quitman,(Texas) e es activ quam actoressa desde li annu 1970. Sissy Spacek ganiat mult diferent premies de film.

Sissy Spacek devenit famosi per li filmes Badlands in li annu 1973 e li horror-film Carrie de Brian De Palma 1976.

In li annu 1974 Sissy Spacek maritat Jack Fisk. Li cuple have du filias. Sissy Spacek studiat acter in New York.
Epistul a Filemon

Li **Epistul a Filemon** es un libre del Nov Testament, del Bible.

## Occidental
It esset traductet de Vicente Costalago a Occidental li 13 de septembre 2021.

## Ligamente extern
* Epistul a Filemon
Mondezo

Mondezo es un reforma de Esperanto. 

Mondezo ne usa li accentua ^ super li letteres. 

Mundezo ne ha articules definit o índefinit. 

Li verbe sufixes es -**i** (infinitive) ‑**an** ( presente ), ‑**in** (passate simplic), ‑**on** (future simplic), ‑**un** (conditionale simplic), and ‑**u** (imperative)

Mondezo ne usa li Esperanto accusativ sufixe -**n**.

Adjectives es ínvariabil.

Nómines en Mondezo mey recive li plural -**s.** 

Génere. Masculin -**ich**, feminin -**in.** 

Demonym sufixe -**an**. Por li lingue li sufixe -**ezo**.

foco-particul: usa li particul -**ya** por monstrar emfase.

corelatives: Mondeze usa -**zi**; Esperanto usa **ĉi ti**-.

Mondezo
Hexagon

Un **hexagon** (fro li grec ἑξάγωνον, *hexagonon*) o **sixangul** es un poligon que es composit ex six angules, six láteres e six vertices, con un simbol de Schläfli que es egal a {6}. Un regulari hexagon de lateral longore *a* have un perimetre de 6a e un area de \tfrac{3\sqrt{3}}{2}a^2.
Thierry Deuve

**Thierry Deuve** (nascet 29 de august 1956) es un entomologist francés.

Li tinea *Deuveia banghaasi* esset nominat secun Deuve.

## Ovres

* 1988 - *Etudes morphologiques et phylogénétiques sur l'abdomen et les genitalia ectodermiques femelles des Coléoptères Adephaga*
* 1991 - *La nomenclature taxonomique du genre Carabus*
* 1993 - *L'abdomen et les genitalia des femelles de coléoptères Adephaga*
* 1994 - *Une classification du genre Carabus*
* 1997 - *Catalogue des Carabini et Cychrini de Chine*
* 2001 [editor] - *Origin of the Hexapoda*
* 2004 - *Illustrated catalogue of the genus Carabus of the world (Coleoptera, Carabidae)*
* 2010 - *Liste Blumenthal 2010: liste des taxons valides du genre Carabus*
* 2013 - *Cychrus, Calosoma et Carabus de Chine*
* 2021 - *Carabus of the World*
* 2023 - *A quoi songe donc ce printemps*

## Referenties
Jean Barnabé

**Jean Barnabé** (nascet 3 de marte 1949) es un congolés ex-ciclist. Il competit in li curse in linea e li evenimentes del contrahorloge in equipes in li Olimpic Ludes del Estive 1968.

## Referenties
Viveca Sten

**Viveca Sten**, nascet quam Viveca Anne Bergstedt, es un autoressa de criminal romanes de Svedia. Ella nascet li 18-im de junio 1959 e Stockholm e devenit internationalmen conosset per li criminal serie *Sandhamnsdeckarna* (Mortationes in Sandhamn).

Viveca Sten studiat jurisprudentie e economie in Stockholm e ella laborat in diversi firmas. In li annu 2008 ella publicat li unesim libre del serie Mortationes in Sandham. Li serie til nu have ott libres e esset internationalmen tre successosi. Quelc libres de ti serie esset anc adaptet por filmes. 

Viveca Sten es maritat con Lenhart Sten e li cuple have tri infantes.
Hidrogen

**Hidrogen** es li chimic element con li simbol **H** e atomic númere 1. Hidrogen es li max levi element. A standard conditiones, hidrogen es un gas de diatomic molecules havent li formul **H<sub>2</sub>**. It es sin color, odore, o sapore, e it es intoxic e altmen combustibil.

Hidrogen es li max abundant chimic substantie in li universe, constituente circa 75% de omni normal materie.
 

Stelles quam li Sole es composit chefmen de hidrogen in li plasmic statu.
Li majorité de hidrogen sur Terra existe in moleculari formes quam aqua e organic composites. Por li max comun isotop de hidrogen (simbol 1H) chascun atom have un proton, un electron, e null neutrones. Deuterium o pesant hidrogen (simbol D o 2H) es li stabil isotop con un neutron. Tritium (simbol T o 3H) have 2 neutrones, ma it es instabil con un demivive de 12,32 annus.   

## Vide anc
* Tabelle periodic
* Metallic hidrogen

## Referenties
Helium

**Helium** es li chimic element con atomic númere 2 e un atomic pesa de 4,002602, e it es representat per li simbol **He**. 
It es un monatomic gas sin color, odore, o guste, e it es anc intoxic e inert. Helium is li prime in li gruppe del gases nobil in li tabelle periodic. 
Su punctus de bollition e fusion es li max bass de omni elementes, 
e it existe solmen quam un gas, except por conditiones extrem. Sequente hydrogen, it es li duesim max abundant element in li universe, e it provide 24% del masse elemental de nor galaxie.

## Vide anc
* Gas nobil
* Tabelle periodic

## Referenties
Alexandra Rapaport

**Alexandra Susanna Rapaport** es un actoressa de cinemá e television e de Svedia. Ella  nascet li 26-im de decembre 1971  in Brommen (Stockholm) e es activ quam actoressa desde li annu 1985.

Li familie de Alexandra Rapaport origina de Polonia. Su patre esset un polones judéo, qui fugit de Polonia pro li nationalsocialist ocupation in li Duesim Guerre Mundal.

Alexandra Rapaport studiat acter e teatre in Stockholm. Ella ludet in li serie *Morden i Sandhamn* li rol de *Nora Linde*. Li serie es un adaption del criminal romanes de Viveca Sten.

Alexandra Rapaport es maritat con Joakim Eliasson e have du infantes.
Brianne Tju

**Brianne Ashleigh Tju** es un actoressa de television e de cinemá de USA. Ella nascet li 14-im de junio 1998 in Chino Hills (California) e es activ quam actoressa desde li annu 2007. Li familie de Brianne Tju es de indonesian orígine.

Brianne Tju es famosi per li rol de *Margot* in li serie de television de I Know What You Did Last Summer (Serie). In li annu 2015 Brainne Tju ludet in li serie de horor Scream (serie) che MTV. Ella ludet in li superviventie horror-film 47 Meters Down: Uncaged in li annu 2019 li rol de *Alexa*.
Aure

**Aure** es un chimic element con li simbol **Au** (del latin *aurum*) e atomic númere 79, e it is un del plu alt atomic numeres de elementes que ocurre naturalmen. It es un brilliant, minimalmen orange-yelb, densi, moll, malleabil, e ductil metalle in su pur forme. 
Chimicmen, gold es un transitional metalle e un gruppe 11 element. It es un del max micri reactiv chimic elementes e es solid al standard conditiones. Aure sovente ocurre in liber elemental forme, quam pepites o granules, in petres, venes, e alluvial deposites. It ocurre mixtet con elemental argente (quam electre), naturalmen alligat con altri metalles quam cupre e palladium, e mineral inclusiones quam intra pyrit. Minu comunmen, it ocurre in minerales quam auric composites, sovente con tellur (aure tellurides).

Aure resiste max mult acides, benque it dissolue in aqua regia (un mixtura de nitric acid e hidrochloric acid). Aure dissolue anc in mercurie, formante amalgamic alliages, ma to ne es un chimic reaction.

Un relativemen rar element, aure es un metalle preciosi que es usat por monetes, juvelerie, e in arte. In li passate, un auric standarde sovente esset instituet por moné, ma li mundial auric standarde esset abandonat pos l971.

## Vide anc
* Metalle preciosi
* Tabelle periodic

## Referenties
Carbon

**Carbon** (del latin *carbo*) es un chimic element con li simbol **C** e atomic númere 6. It es inmetallic e tetravalent — con quar electrones obtenibil a formar covalent chimic ligantes. It es in gruppe 14 del tabelle periodic. Carbon constitue solmen circa 0,025 percent del cruste de Terra. Tri isotopes de carbon ocurre naturalmen, <sup>12</sup>C e <sup>13</sup>C essente stabil, ma <sup>14</sup>C es un radionuclid, desintegrante con un demivive de circa 5.730&nbsp;annus. Carbon es un del poc elementes sapet desde antiquitá.

Carbon es li 15im max mult abundant element in li cruste de Terra, e li quaresim max mult abundant element in li universe per masse sequent hidrogen, helium, e oxigen. Li abundantie de carbon, su unic diversitá de organic composites, e su inusual abilita de formar polymeres al temperaturas comunmen ocurre sur Terra permisse ti element de servir quam un comun element de omni sapet vive. It es li secund max abundant element in li human córpor per masse (circa 18,5%) sequent oxigen.

Li atomes de carbon posse ligar junt in multi manieres, resultante in varie allotropes de carbon. Sapet allotropes include grafite, diamant, amorf carbon, e fullerenes. Li fisic proprietás de carbon varia largemen con li allotropic forme. 
Por exemple, grafite es opac e nigri, ma un diamant es tre transparent. 
Grafite es sat moll de formar un strie sur papere, durante que diamant es li max dur naturalmen ocurrent materiale. 
Grafite es un bon electric conductor, ma diamant have un bass electric conductivitá. 
A normal conditiones, diamant, carbonic nanotubes, e grafene have li max alt termal conductivitás de omni sapet materiales.
Omni allotropes de carbon es solides a normal conditiones, e grafite es li max termodinamicament stabil forme at standard temperatura e pression. Ili es chimicmen resistant e besona alt temperatura de reacter mem con oxigen.

Li plu grand fontes de inorganic carbon es calc-petres, dolomites, e carbon dioxid, ma grand quantitás ocurre in deposites de carbon (petre), torf, petroleo, e methane clathrates. Carbon forma un tre grand numere de composites, plu quam omni altri element, con presc deci million composites descrit a nu, e ancor ti numere es solmen un fraction del numere de teoreticmen possibil composites a standard conditiones.

## Vide anc
* Carbon (petre)
* Carbon dioxid
* Chimie organic
* Tabelle periodic

## Referenties
Cupre

**Cupre** es un chimic element con li simbol **Cu** (de latin *cuprum*) e atomic númere 29. 
It es un ductil metalle con tre alt conductivitá termal e electric. Pur cupre es moll e malleabil; 
un exposit superficie have un rubi-orange oxidation. Cupre es usat quam un conductor de calore e electricitá, un materiale constructional, 
e un constituente de varie metallic alliages. It es usat anc comunmen in monetes.

## Vide anc
* Tabelle periodic

## Referenties
Stanno

**Stanno** es un chimic element con li simbol **Sn** (de latin *stannum*) e atomic númere 50. 
It es un metalle de principal gruppe in gruppe 14 del tabelle periodic del elementes.
Stanno monstra chimic similaritá a ambi vicin elementes de gruppe 14, germanium e plumbe e have du possibil status de oxidation, +2 e +4. 
Stanno es li 49im max mult abundant element e have, con 10 stabil isotopes, li max grand númere de stabil isotopes del tabelle periodic. 
It es obtenet chefmen del minerale cassiterite, u it ocurre quam stanno dioxid, SnO2.

Ti brilliant, malleabil povri metalle ne es facilmen oxidisar in aere e es usat de covrir altri metalles de impedir corosion. 
Su prim alliage, usat largemen pos 3000 AC, es bronze, un alliage de stanno e cupre.

## Vide anc
* Metalle
* Tabelle periodic

## Referenties